  Майя Бывальцева 12-тӥ куартолэзе Удмуртиын эшшо кӧня ке удысъёс ужзэс азьланьтыны быгатозы. Со сярысь элькунлэн тӧроез Александр Бречалов 8-тӥ куартолэзе журналистъёсын пумиськылыкуз вераз. Милям чакламмыя, али 60 процентлэсь уноез экономика ужа. Со кунын одӥгез умоез возьматэт. Но со дыре ик ми туж куриськомы но кутӥмы маскаос нуллон режим Александр Бречалов, Удмуртилэн тӧроезРоспотребнадзорлэсь куронъёссэ юн быдэсъяса, 12-тӥ куартолэзьысен ужаны быгатозы: - промышленностьысь обработка удысъя предприятиос (54 сюрс адями ужаны потоз); - пӧртэм юрттӥськет сётӥсь центръёс (МФЦ), но отчы мынон понна азьвыл ик гожтӥськыны кулэ луоз; - сиён-юонъёсын но сад-бакчаез возьыны кулэ луись вузъёсын вузкарись рынокъёс; - автосалонъёс; - адвокатура, нотариат, недвижимостез дунъясь огазеяськонъёс. Тодэ вайытом, 30-тӥ оштолэзьысен Удмуртиын калыко интыосын ваньмыз маскаос нуллыны кулэ. Али элькун тӧрлыкъёс улон-вылонъя выль куронъёсты дасяло, Александр Бречалов соосын 11-тӥ куартолэзе тодматыны оскытӥз.  Тегъёс: Ужбергатон Мерлык Промышленность Ижкар Удмуртия МФЦ коронавирус АлександрБречалов  